בשנת 2012 טגק ביצעה את מנגינת הנושא עבור תוכנית הטלוויזיה של רשת CBC הקנדית בשם "Arctic Air".
טגק הוציאה את האלבום השלישי שלה, " "אנימיזם"", ב - 27 במאי 2014 בחברת "Six Shooters Records". אלבום זה נכלל ברשימת המועמדים לפרס פולריס לשנת 2014, מועמדותה הראשונה של טגק לפרס זה, וזכה בפרס על סך 30,000 $ ב - 22 בספטמבר 2014. האלבום זכה גם בפרס על ההקלטה האבוריג'ינית של השנה בטקס פרסי ג'ונו לשנת 2015, וכמו כן היה מועמד לאלבום האלטרנטיבי של השנה בפרס ג'ונו.
מאז שיתוף הפעולה הראשוני של טגק עם רביעיית קרונוס בשנת 2005, היא הופיעה ביחד עם הרביעייה במקומות שונים ברחבי צפון אמריקה, החל מינואר 2006 בבכורה של הפרויקט "Nunavut" במרכז צ'אן לאמנויות הבמה בוונקובר, קולומביה הבריטית, דרך פסטיבל האביב של יורק למוזיקה בקרנגי הול שם הציגו יצירה של המלחין דרק צ'אקר בשם ""13 משחקי שירה אינואיטית גרונית" (2014)". בשנת 2015, טגק הוזמנה לכתוב יצירה עבור הפרויקט של רביעיית הקרונוס בשם ""חמישים לפרויקט העתיד".
האלבום הרביעי שלה "גמול"" ראה אור באוקטובר 2016. כל הכרטיסים להופעה של טגק בטורונטו בנובמבר של אותה שנה נמכרו מראש.
בחודש דצמבר 2016, קיבלה טגק חברות רשמית במסדר קנדה.
בשנת 2017, טגק ובאפי סיינט-מארי שיתפו פעולה בסינגל בשם "(You Got to Run (Spirit of the Wind", שהופיע באלבום של סיינט מארי "שירי הרפואה". השיר היה בהשראת ג'ורג' אטלה, אלוף בריצת מזחלות שלג מאלסקה. טגק הופיעה גם כזמרת אורחת בשירים נוספים באלבום.
בחודש מאי 2018 הכריזה טג'ק על ספרה הראשון, תערובת של סיפורת וזכרונות אישיים שייקרא "ספליט טות", שראה אור בספטמבר 2018 בהוצאת פינגווין רנדום האוס הספר היה מועמד ברשימה הרחבה של טקס פרסי 2018 לפרס גילר מטעם סקוטיהבנק והגיע לרשימת המועמדים המצומצמת עבור טקס הפרסים של אמאזון קנדה לרומן בכורה בשנת 2019.
הברגלמיר
דפנה דקרס
דפנה דקרס (בהולנדית: Daphne Deckers; נולדה ב-10 בנובמבר 1968) היא מנחת טלוויזיה הולנדית.
ביוגרפיה.
דקרס נולדה בניימכן וזמן קצר לאחר מכן עברה משפחתה לעיירה אחרת.
היא למדה תקשורת המונים ובאותו זמן החלה לדגמן.
ב-1993 הופיעה בסרט הטלוויזיה "Remember" של NBC.
ב-1997 שיחקה תפקיד קטן בדרמת הספורט ההולנדית "All Stars", בשנה זו גם שיחקה בסרט ג'יימס בונד מחר לנצח.
ב-1998 הייתה על שער מגזין פלייבוי.
ב-1999 הנחתה את התוכנית המקורית של האח הגדול בעונתה הראשונה.
מ-2007 ועד 2011 הנחתה ושפטה בתוכנית "הטופ מודל הבאה של הולנד".
היא פרסמה שני ספרים שכתבה בנושא אמהות וספר ילדים משלה, היא גם כתבה טורים למספר עיתונים וביניהם Reader's Digest ו-"De Telegraaf", העיתון המוביל בהולנד.
היא משמשת כשגרירה של הארגון "Nationaal Fonds Kinderhulp".
הבאר של אורד
במיתולוגיה הנורדית, הבאר של אורד (בנורדית עתיקה: Urðarbrunnr) היא באר הממוקמת במרכז אסגארד. הבאר היא אחת משלוש הבארות הנובעות משורשיו של יגדראסיל, עץ העולם.
מקורות.
אדה פואטית.
הבאר מוזכרת בפואמה הראשונה באדה הפואטית, ״נבואת הרואה״ (Völuspá), בה נביאה מספרת לאודין אודות בריאת העולם וסיומו. בפואמה הנביאה מספרת לאודין על עץ מילה אדיר המכונה יגדראסיל הנמצא על שפת הבאר של אורד. לצד העץ ישנו אולם בו שוכנות שלושת הנורנות - אורד, ורדנדי וסקולד - וחורצות את גורלות כל היצורים החיים.
הבאר מוזכרת שוב בפואמה משלי המרומם (Hávamál) הכוללת אוסף משלים ועצות מפיו של אודין.
אדה פרוזאית.
ב"הטעיה של גילבי", החלק השני באדה הפרוזאית, ה"נעלה" מספר למלך גילבי על שלושת שורשי עץ העולם, כל אחד מהם נטוע בבאר אחת - הבאר של מימיר, ורגלמיר והבאר של אורד. השורש המגיע לבאר של אורד הוא השורש שנמצא ברקיע. ה"נעלה" מספר שלבאר זו מגיעים האלים כל יום רכובים על גב סוסיהם, דרך גשר הביפרוסט. בסמוך למעיין ניצב נווה ובו שלוש בתולות: אורד המייצגת את העבר, ורדנדי המייצגת את ההווה וסקולד המייצגת את העתיד. תפקיד הנורנות הוא לגזור את גורלות בני האדם. בנוסף, הנורנות הן האחראיות על הטיפול בעץ.
הבאר של אורד מוזכרת פעמיים ב"שפת השירה", החלק השלישי באדה הפרוזאית. בהופעתה הראשונה, בסעיף 49, מצוטט הסברו של קורמוק אגמונדרסון, משורר איסלנדי בן המאה ה-10, לקנינג (kenning), סוג של מטפורה המאפיינת את שירת הסקאלדים, בין "האש של אודין" ל"חרב". הופעתה השנייה של הבאר היא בסעיף 52. לפי הקטע, סקאלדים עתיקים השתמשו בבאר של אורד כמטפורה למשיח הנוצרי.
לטיפה בינת-מוחמד אל-מכתום השנייה
שייח'ה לטיפה בינת-מוחמד בן ראשד אאל מכתום (בערבית: شيخة لطيفة بنت محمد بن راشد آل مكتوم; נולדה ב-5 בדצמבר 1985) היא נסיכה אמירתית מדובאי. נמלטה מדובאי בפברואר 2018 והוחזרה בכוח מהמים הבינלאומיים ליד החוף ההודי במבצע משותף בין הודו לאמירויות ב-4 במרץ 2018.
רקע.
לטיפה ואחיה מג'יד טופלו בילדותם המוקדמת על ידי דודתם מצד אביהם. לטיפה התחנכה בבית הספר דובר אנגלית בדובאי ובהמשך בבית הספר הבינלאומי שויפאת ושנה אחת בבית הספר "לטיפה" לבנות. לטיפה היא צנחנית מנוסה והודרכה על ידי אלופת העולם לשעבר בצניחה חופשית, סטפניה מרטיננגו.
פרשת היעלמותה.
ב-24 בפברואר 2018 לטיפה וחברתה הפינית טינה יאוהיאינן עזבו את דובאי במכונית וחצו את הגבול לעומאן. הן עזבו את עומאן על גבי אופנועי ים והצטרפו לאזרח אמריקני-צרפתי ולקצין המודיעין הצרפתי לשעבר, הרווה ג'וברט, וצוותו ביאכטה "נוסטרומו". כעבור יומיים היא יצרה קשר עם עורך הדין הבריטי דייוויד היי והודיעה לו על עזיבתה את דובאי. היא פרסמה כמה הודעות עזיבה בחשבונות המדיה החברתית שלה, תוך פירוט הנסיבות לעזיבתה. ב-3 במרץ 2018, ג'וברט יצר קשר עם עיתונאי הודי לקראת סיום מסעם. למחרת הוא, לטיפה וחברתה וכן צוות של שלושה אזרחי הפיליפינים נעצרו על ידי הרשויות ההודיות עם התקרבותם לגואה. לפחות שלוש אוניות מלחמה הודיות ושתיים מהאמירות, שני מטוסים צבאיים ומסוק היו מעורבים בפשיטה על נוסטרומו, כ-50 מיילים מחופי גואה.
ב-9 במרץ 2018, דיווח ה"דיילי מייל" את הידיעה על היעלמותם של נוסטרומו והאנשים שהיו על סיפונה לאחר שיצרו עמם קשר באי כוחה של לטיפה. לטיפה הכינה מבעוד מועד סרטון באורך 39 דקות לפני ניסיון הבריחה, שישוחרר למקרה שחייה היו בסכנה, הוא פורסם ב-11 במרץ 2018. הקליפ הוקלט בדירתה של חברתה הפינית ומסביר את הרקע המשפחתי שלה ואת הנסיבות שהובילו להחלטתה לברוח. בסרטון היא גם מאשימה את אביה בהתעללות בה ובאחותה שמסה (גם שמסה ניסתה לברוח מחיק המשפחה במהלך חופשה בבריטניה אך נתפסה במהרה) יחד עם אישומים חמורים נוספים, בהם רצח.
לשכת החקירות הלאומית של פינלנד אישרה את היעלמותה של יאוהיאינן ופתחה בחקירה בשיתוף משרד החוץ הפיני. אחיה של יאוהיאינן אישר את חברותה עם שייחה לטיפה. ב-20 במרץ 2018 אותרה היאכטה נוסטרומו בנמל פוג'יירה שבאיחוד האמירויות. למחרת היא יצאה לסרי לנקה עם הצוות המשוחרר, כולל ג'וברט ושלושת האזרחים הפיליפינים. נוסטרומו הגיעה לגאלה שבסרי לנקה ב-2 באפריל 2018. ב־22 במרץ 2018 נמצאה יאוהיאינן, מה שגרם למשרד החוץ הפיני להפסיק את חיפושו בשיתוף פעולה עם רשויות דובאי. המיקום בו נמצאה יאוהיאינן ופרטים על אירועים קודמים לא פורסמו רשמית, אך לדברי משפחתה היא חזרה מדובאי לפינלנד באותו הלילה.
בדצמבר 2018, לפני יציאתו של פרק בסדרת הטלוויזיה הדוקומנטרית BBC Two - Escape from Dubai: The Mystery of the Missing Princess - הוציא בית המשפט המלכותי בדובאי הצהרה לפיה לטיפה בטוחה בבית. ב־25 בדצמבר פורסמו תצלומים שצולמו ב־15 בדצמבר ובהם ניתן לראות את לטיפה לצד מרי רובינסון, הנציבה העליונה של האו"ם לזכויות האדם לשעבר ונשיאת אירלנד לשעבר.
ב-16 בפברואר 2021 חשפה רשת ה-BBC סדרת סרטונים שצילמה בחשאי ב-2018, בתא השירותים שבביתה בו שהתה, בהם היא מגוללת את אשר עברה וטוענת שאביה מחזיק אותה כבת ערובה וכי נשקפת סכנה לחייה.
משפחתה.
אביה, שיח' מוחמד בן ראשד אאל מכתום, הוא המונרך (אמיר) של דובאי וראש הממשלה וסגן נשיא איחוד האמירויות הערביות, ואמה, חוריה אחמד למרה, היא מאלג'יריה.
לשייחה לטיפה יש שתי אחיות למחצה עם אותו שם (אחת מבוגרת ממנה ואחת צעירה). היא אחותה המלאה של שיח'א מאיתא (ילידת 1980), שייחה שמסא (ילידת 1981), ושייח מג'יד (יליד 1987).
הדס שדר
הדס שדר היא אדריכלית ישראלית, חוקרת, מרצה ויועצת שימור.
ביוגרפיה.
נולדה וגדלה בפתח תקווה לאם מורה להוראה מסייעת ולאב שכיהן גם כפרקליט מחוז תל אביב פלילי. סיימה לימודי אדריכלות בטכניון בשנת 1994 והמשיכה ללימודי תואר שני ולשלישי באדריכלות בטכניון. את התואר השלישי סיימה בשנת 2000. מרצה בכירה במרכז האקדמי ויצו חיפה וחברת הוראה בכירה בטכניון. חוקרת המפרסמת מאמרים אקדמיים ושאינם אקדמיים בישראל ומחוצה לה, מרצה בכנסים ובימי עיון. יועצת השימור של תוכניות מתאר כוללניות. אוצרת שותפה של תערוכות העוסקות באדריכלות ישראלית. נשואה ואם לשלושה. מתגוררת בחיפה.
תחומי פעילות.
השיכון הציבורי במדינת ישראל.
שדר החלה את העיסוק בשיכון הציבורי בישראל בעבודת הדוקטורט שלה. על סמך עיסוק זה פיתחה קורסים אקדמיים ופרסמה מאמרים בישראל ומחוצה לה. בשנת 2014 יצא לאור ספרה: "אבני הבניין של השיכון הציבורי: שישה עשורים של בנייה עירונית ביוזמה ציבורית בישראל" על ידי משרד הבינוי והשיכון ובמימונו. הספר הודפס במהדורה שנייה בשנת 2018.